LEHDISTÖTIEDOTE

23-02-2024

# engcon lanseeraa tärylevyn uuteen kokoluokkaan

**engcon, maailman johtava rototilttien valmistaja, tuo nyt tärylevysarjaansa tärylevyn uuteen kokoluokkaan. PC 9500 soveltuu suuriin yli 19 tonnin kaivukoneisiin, joissa on S70- tai S80-kiinnike.**

engconin PC-malliset tärylevyt toimivat pienellä öljyvirtauksella, ja ne on kehitetty erityisesti käytettäväksi rototiltin alapuolella. Näin ne vähentävät työmaalla tarvittavien koneiden ja työlaitteiden määrää. Lisäksi turvallisuus lisääntyy, sillä kenenkään ei tarvitse työskennellä kaivannossa, jonka seinämät saattavat sortua tärinän vaikutuksesta.

Aivan kuten muissakin engconin hydraulisissa työlaitteissa, myös tärylevyissä on vakiovarusteena automaattinen EC-Oil-pikakiinnikejärjestelmä. Tämä tarkoittaa, että voit kytkeä tärylevyt ohjaamosta poistumatta. EC-Oilin avulla hydrauliikka kytketään automaattisesti, minkä ansiosta säästät sekä aikaa että rahaa. engconin PC-tärylevymalleja on ollut aiemmin saatavilla pienempinä kokoina – nyt lanseerataan siis uusi malli suurempiin kaivukoneisiin.

– On todella hienoa, että voimme tarjota uuden koon PC-sarjassamme, engconin tuotepäällikkö Martin Engström sanoo.

– Tämä on jälleen yksi askel valikoimamme laajentamisessa. Kaivukoneen koosta riippumatta loppuasiakkaan tulee pystyä käyttämään fiksuja ja tehokkaita työlaitteitamme jokapäiväisessä työssään kannattavuuden lisäämiseksi, hän jatkaa.

**engconin PC-mallien edut:**

* sovitettu EC-Oililla varustettuihin rototiltteihin
* automaattinen EC-Oil-pikakiinnikejärjestelmä vakiona
* rototiltin avulla lisää käyttömahdollisuuksia paikoissa, joissa työskentely oli aiemmin mahdotonta, kuten jyrkissä rinteissä tai luiskissa
* uudistettu täryelementti/generaattori, joka mahdollistaa pienemmän hydraulivirtauksen ja suuremman tiivistysvoiman
* enää ei tarvita käsikäyttöisten maantiivistäjien riskialttiita nostoja, joiden yhteydessä maantiivistäjä voisi pudota tai osua henkilöstöön tai esineisiin
* vähemmän letkuja, jotka voivat mennä rikki tai kulua, sillä vuotoöljyputkea ei tarvita.

Lue lisää PC-malleistamme täältä: [Tärylevyt | engcon](https://engcon.com/fi_fi/tyolaitteet/hydrauliset-tyolaitteet/tarylevyt.html)

**Jos haluat lisätietoja, ota yhteyttä:**

Martin Engström, Product Manager  
martin.engstrom@engcon.se  
+46 [0]70 571 76 61

**engcon** on johtava maailmanlaajuinen rototilttien ja niihin soveltuvien työlaitteiden toimittaja. Ne tekevät kaivukoneista entistä tehokkaampia, monikäyttöisempiä, kannattavampia, turvallisempia ja kestävämpiä. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 14 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2023 oli noin 1,9 miljardia Ruotsin kruunua. engconin B-osake on noteerattu Nasdaq Tukholmassa.

Lisätietoja on osoitteessa **www.engcongroup.com**